A volt KDNP-s Lukácsi Katalin és Pogátsa Zoltán ott volt, Schiffer András nem, amikor az LMP megválasztotta Szél Bernadettet miniszterelnök-jelöltjének.

Szél most már hivatalosan is az LMP miniszterelnök-jelöltje, a párt kongresszusa így döntött. Színes társaság jelent meg: itt volt a KDNP-ből kilépett Lukácsi Katalin, az baloldali közgazdász Pogátsa Zoltán, aki Botka László egyik ütőkártyája, Vágó Gábor, de Schiffer András nem, és az LMP eddigi egyetlen partnere, az Új Kezdet párt vezetője, a gödöllői polgármester Gémesi György. De a kitiltási botrány alkalmával elhíresült, áfabotrányt kirobbantó Horváth András is itt volt. A hírhedt régi-új kampánymenedzser Ron Werber szintén nem jelent meg.

© Túry Gergely

Korábban Szél a Facebook-oldalán adta közre rövid programját: Magyarországnak új politikára van szüksége, "Irányváltás, melynek első és legfontosabb eleme a politikusok és a választók közötti bizalom újraépítése: ehhez nemcsak új és megbízható vezetőkre, de új hozzáállásra is szükség van". Szél korrupcióellenes lépéseket ígér, a "bérválság" felszámolását, adóreformot, világszínvonalú oktatási programot, működő és ingyenes egészségügyet, 21. századi technológiai fejlődést.